|  |
| --- |
| 29.6.2021 |

**Hyvä tehostetun palveluasumisen asiakas/asioiden hoitaja**

Asiakasmaksulaki uudistuu osittain 1.7.2021 alkaen. Kunnat päivittävät asiakasmaksunsa ja niitä koskevat päätökset muuttuneiden säännösten mukaisesti.

Pitkäaikaisen tehostetun palveluasumisen osalta asiakasmaksun määräytymisperusteet muuttuvat Lempäälässä. Uusien säännösten mukaan:

* Asiakasmaksu määräytyy asiakkaan nettotulojen mukaan (tulot verojen jälkeen)
* Maksu on 85 prosenttia asiakkaan yhteenlasketuista nettokuukausituloista
* Maksu on 42,5 prosenttia pariskunnan yhteenlasketuista nettotuloista mikäli asiakkaan tulot ovat suuremmat kuin puolison tulot
* Asiakkaan henkilökohtaiseen käyttöön jää käyttövara, joka on 164 euroa/kk
* Ennen maksun määräämistä kuukausituloista tehdään laissa säädetyt vähennykset

Vähennyksiä ovat mm.

* Tehostetusta palveluasumisesta aiheutuvat kohtuulliset asumismenot (esim. vuokra, vesi ja sähkö)
* sairausvakuutuslain lääkekulujen vuosiomavastuun suuruinen summa vuoden kuukausilla jaettuna (48,32 €/kk)
* Edunvalvojan tai edunvalvontavaltuutetun palkkio perusmaksun suuruisena

**Asiakas on ensisijainen tietojen antaja.** Asiakkaalta saatavien tietojen puuttuminen ei kuitenkaan estä asiakasmaksun määräämistä. Kuntien viranomaisilla on lakisääteinen oikeus salassapitosäännösten estämättä hankkia tarvitsemansa välttämättömät tiedot maksun suuruuden määräämistä varten. Näin voidaan toimia silloinkin, kun asiakkaan ilmoittamat tulo- ja varallisuustiedot ovat puutteelliset.

Uudet päätökset ja maksut tulevat voimaan 1.7.2021 alkaen**. Asiakkaiden on syytä varautua siihen, että laskutukseen voi tulla mahdollisesti viivettä.** Kesäkuun lasku saapuu normaalisti heinäkuussa. Tämän jälkeen syksyn aikana saapuvassa asiakasmaksussa saattaa olla kerralla useamman kuukauden maksut. On tärkeää varautua säästämään mahdollisesti suurempaa kertalaskua varten. Näin selviämme siirtymäajasta mahdollisimman hyvin! Kiitos yhteistyöstä.

**Lisätiedot**

Palveluvastaava Marita Hirvenoja p. 050 383 0622 asiakasohjaaja Roosa Pannula p. 040 133 7184 asiakasohjaaja Tarja Lehtiö p. 050 383 9661

Asiakasmaksuista enemmän: Lempäälän kunnan hyvinvointilautakunta 19.5.2021 46 § [Dynasty tietopalvelu : Lempäälän kunta (oncloudos.com)](https://lempaala.oncloudos.com/cgi/DREQUEST.PHP?page=meetingitem&id=20215985-3)

Laki sosiaali- ja terveydenhuollon asiakasmaksuista 734/1992 ja Asetus sosiaali- ja terveydenhuollon asiakasmaksuista 912/1992

[Asiakasmaksulain uudistus - Sosiaali- ja terveysministeriö (stm.fi)](https://stm.fi/asiakasmaksulain-uudistus)